सिरहामा पनि मुख्य खेती हुने धान उत्पादन र बिक्रीमा समस्या भएपछि किसान मर्कामा छन्। उत्पादन कम हुनु र भएकै उत्पादन पनि स्थानीय मिलले किन्न नमानेपछि किसान मारमा परेका हुन्। सीमावर्ती गाउँ झाझपट्टीका किसान बेचन यादवले धान बेच्न नपाउँदा छोरीको स्कुलको शुल्कसमेत तिर्न नसकेको बताए। ‘बन्दले धान नबिक्दा पैसा हातै परेन कहाँबाट शुल्क तिर्नु ? हामी धानसँग पैसा साट्छौं तर किन्ने मिल सबै बन्द छन्, हामी खाली हात,’ उनले भने।
